钦定古今图书集成/明伦汇编/闺媛典/第296卷 > 皇清二十九 > 薛欢妻张氏
## 钦定古今图书集成/明伦汇编/闺媛典/第296卷 > 皇清二十九 > 薛欢妻张氏

按《济南府志》：“张氏，淄川薛欢妻，庠生希愈祖母长山张为观女。夫早亡，遗孤四岁。当岁大饥，尽卖衣物以葬。内外无亲，家贫如洗。或谕改适，辄正言斥去。会城陷，氏伏蓬蒿中，搜掠五次不得，势迫投井，旋救出。一日，同众妇出汲，忽烟火冲天，墙屋倾圯，众妇压死殆尽，独氏无恙。官军欲携其子去，氏以孤孀泣告，军怜” 而释之。干戈扰攘中，母子得全，人谓“苦节所感。” 平居茹素奉佛，恬静寡言，勤俭持家，六十年如一日。年八十一终。